
DISPUTATIO  MEDICA 


COELI  RATIONE, 

VALETUDINIS  IMPERATRICE. 


PRAEFANDA, 

Coeli  et  tempestatum  ratio  corpora  humana 
perinsigni  actione  impellit  et  regit  \  quam  ar¬ 
tis  medendi  studiosorum  perscrutari  et  intell i- 
gere  maximi  interest* 

Haec  vero  tam  multiplex  est,  totque  et  tam 
variis,  et  inter  se  diversis,  rebus  continetur,  ut 
vix  alicui,  propriis  viribus  freto,  eam  feliciter 
excolere,  certasve  leges  et  principia  firma  ex 
observatis  deducere  liceat. 

Multa  sane  obstant,  quo  minus  coeli  rationi¬ 
bus  et  tempestatibus  inter  se  collatis,  quantum 
et  quousque  valetudinem  afficiant,  statuamus. 
Cuique  nimirum  orbis  terrarum  parti  quam  plu¬ 
rimae  causae  contingunt ;  quarum  aliae  inter 
,se  consentaneae,  aliae  contrariae,  aliae  sui  in¬ 
vicem  moderatrices,  esse  notantur  :  adeo  ut  a» 
cerrinius  naturae  scrutator  vix  aut  ne  vix  qui¬ 
dem  verum  invenire  possit»  Huc  accedit  non 
semper  omnia  circumjecta  et  cum  istis  causis 
sociata  clare  penitusve  oculis  patere :  quo  fit, 
ut  persaepe  non  nisi  res  paucae,  lucidi  ordinis 
egenae,  neque  compertis  principiis  nixae,  sint 
explorandae. 

Exemplo  sint  gentes  circulo  aequinoctiali 
conterminae  :  quae,  etsi  coelo  ardenti  et  ani¬ 
mantia  plantasque  incitaturo  objiciantur,  ta¬ 
men  cibo  parco  et  praesertim  e  frugibus  con¬ 
fecto  vesci  solitae,  paucioribus  egent,  et  facilius 

i  AJ  #  , 

copias  a.d  beate  vivendum  sibi  parant,  quam 
septentrionales,  Jovi  malo,  Cereri  tenui,  victui- 
que  lauto  et  e  carnibus  assuetae.  Illis  non  o- 
pus  est  aedificiis  crassis  et  firmis,  aut  focis,  aliis- 
ve  artibus  tepefaciendo  accommodatis.  Hinc 

societas  minus  arcta  easdem  colligat ;  parum¬ 
que  animi  ad  rem  publicam  vertuntur  ;  at  seg¬ 
nes  et  ignavi  ad  grandia  et  ardua  nunquam  fe¬ 
re  tendunt.  Ab  antiquissimis  profecto  tempo¬ 
ribus  usque  ad  hunc  diem,  istae  gentes  ad  ser¬ 
vitutem  pronae  facile  tyrannis  paruere  \  factio¬ 
ni  cuique  cessurae.  Quo  efficitur  ut,  mentibus 
et  corporibus  labefactis,  non  solum  dominis 
improbis  obniti  nequeant  ;  verum  etiam  ad 
quaedam  valetudinis  adversae  genera  subeun¬ 
da  procliviores  fiant. 

Ex  jam  dictis  manifestum  est  aestum  ingen¬ 
tem,  qui  per  se  facit  ut  omnia  animantia  incres¬ 
cant,  vigeant,  muneribusque  acrius  perfungan¬ 
tur,  causis  supra  relatis  operam  conferentibus, 
potius  sedare  et  infirmare. 

Indi  Orientales,  torrido  coelo  subjecti,  mites 
tamen,  mansueti,  ad  ulciscendum  tardi  sunt ; 
quippe  qui  frugibus,  iisque  parcis,  vescuntur ; 
superstitioni  simul  molli  isti  indoli  fovendae 
aptae  dediti  \  atque  terrae  continentis  cuique 
domitori  patentis  incolae.  Jappones  contra 
coelo  ejusmodi  sueti,  aliique  populi  mari  cir¬ 
cumclusi,  carnesque  ingurgitare  soliti,  feroces, 
callidi,  ultionisquc  avidissimi,  comperti  sunt. 

Insularum  incolae,  praesertim  minorum,  au* 
daces  fere  sunt  ingenii,  fortes,  libertatis  cupidi  $ 
ad  imperandum  quam  serviendum  promptiores. 
Quorsum  vero  haec  ?  Ut  exinde  liqueat,  plure s 
causas  moderatrices,  veluti,  victus  et  vitae  ra¬ 
tionem,  locorum  proprietates,  mores,  et  quae 
sunt  hujusmodi,  non  solum  animi  et  corporis 
indolem,  verum  etiam  morbos  ipsos,  ita  muta¬ 
re  et  afficere,  ut  gentes  omnes  eidem  coeli  et 
tempestatum  generi  opportunae  nequaquam  ea¬ 
dem  valetudinis  adversae  genera  subeant.  Aer 
circumfluus  dotibus  pollet  quibusdam  locorum 
propriis,  quae  corporis  humani  speciem  et  vale¬ 
tudinem  mentisque  habitum  perquam  mode¬ 
rantur  \  atque  nusquam  et  nunquam  medicos 
latuerunt.  Hippocratem  aliquanto  subtilius 
et  accuratius  hasce  indagasse,  liber  edocet, 
“  De  aeribus,  aquis,  et  locis/’  conscriptus  : 
quo  profecto  nemo  inter  antiquos,  neque  ali¬ 
quis  ex  recentioribus  acrius  saepiusque  impe¬ 
rium  notavit,  quo  coelum  annique  tempestates 
homines  premunt. 

Praeter  ea  principia  aeris  circumflui,  quae 
chemia  hodierna  patefecit,  nempe,  gasa  oocyge- 

nium,  nilrogenium  et  acidum  carbonicum ,  almos - 
fhaera  plura  subtilia,  aciem  humanam  pene  lu¬ 
dentia,  aliisque  locis  alia,  soluta  habet  $  qualia 
sunt  humor,  calor,  halitus  varii,  vis  magnetica 
et  electrica ,  &c. :  quo  fit  ut  gravior  aut  levior, 
densior  aut  tenuior  sit,  plus  minusve  tepeat, 
siccior  sit  aut  humidior,  serena  sit  aut  ventis 
turbida.  Hisce  et  hujusmodi  aliis  continetur 

TEMPESTAS,  Vel  ATMOSPHAERA  SPECIFICA.  Ista 

vero  subtilia  rite  consociata  hujus  quandam  in¬ 
dolem  mediam  constituere  videntur ;  quam  ul¬ 
tra  citra  ve  homo  et  caetera  animantia  bene  va¬ 
lere  non  possunt. 

Hanc,  qualiscunque  sit,  tempestatem  turam 
voco :  quo  usus  nomine,  valetudini  secundae 
tuendae,  et  adversae  arcendae  aptissimam  sig¬ 
nifico.  Ad  hanc  autem  conservandam,  perfla¬ 
tu  opus  est ;  nimirum,  aera  ventis  exagitari  o- 
portet :  quiescens  enim  aut  stagnans  nunquam 
non  auris  insalubribus  imbui  coepit.  Quo  fit, 
ut  grave  sit  coelum  ventorum  et  imbrium  diu 
expers  :  quos  porro  causae  variae  regunt  et  mu¬ 
tant  ;  nempe,  terrarum  orbis  motus,  calor,  lux, 
eleclriciias,  et  quae  sunt  hujusmodi. 

QUAEDAM  DE  TEMPESTATIBUS  REGIO» 

NUM  PROPRIIS. 

Geometrae  terrarum  orbem  in  quinque  rc 
giones  sive  zonas  diduxerunt  i  duas  scilicet 
frigidas,  quarum  alteram  polus  circulusque 
borealis,  alteram  polus  circulusque  australis, 
complectuntur  :  duas  temperatas,  inter  frigidas 
et  torridam  positas :  necnon  hanc  mediam,  so- 
le  ardentissimo  tostam.  Aestus  eidem  maxi- 
mus,  quippe  quae  solis  radios  pronos  accipit : 
boreali  et  australi  minimus,  quippe  quas  radii 
obliqui  feriunt.  Quantum,  periculis  institutis, 
adhuc  innotuit,  temperies  media  vel  consueta 
coeli,  ubique  fere  zonae  torridae  gradu  circi¬ 
ter  lxxxi  instrumenti  Fahrenheitani  #  denun¬ 
tiatur  ;  quod  de  planitie  oceano  non  excelsiori 
praedico*  Coelum  autem  zonae  temperatae 
gradibus  xxV  minus  tepet ;  scilicet  argentum 
tubo  Fahrenheitano  inclusum  non  ultra  gra¬ 
dum  lvitl7m  t  attollit.  Quod  ad  zonam  frigidam, 


*  81.375. 


f  56.26. 

borealem  vel  australem,  ejus  temperiem  me¬ 
diam  aliquanto  minus  accurate  cognoscere  li¬ 
cuit  :  ex  calculis  tamen  invicem  collatis,  gradu 
circiter  xxxmo  insigniri  videtur  *. 

Nequaquam  vero  statuendum  regiones  eo 
plus  minusve  calere,  quo  circulo  aequinoctiali 
propiores  sint,  aut  magis  distent :  aliae  enim 
causae  permultae  temperiem  mutant.  Solum 
foco  perinsigni  et  praecipuo  est,  calorem  a  sole 
accepturo  et  evoluturo ;  quem  tarde  aeri  cir¬ 
cumfluo  praebet :  nec  sane  aliunde  sol  aera  tepe¬ 
facit.  Notissimum  est  enim  radios  caloris  juba¬ 
ris  proprios  non  inter  transeundum,  coeli  tempe¬ 
riem  augere.  Quo  fit,  ut,  alicubi  terrarum, 
planities  plus  tepeat,  quam  montium  vertices, 
aliave  loca,  mari  multo  excelsiora.  Necne  ter¬ 
rarum  orbis  aliquid  habeat  caloris  sibi  innati, 
praeter  solis  ardores,  parum  adhuc  constat.  Il¬ 
lud  vero  convenit,  aestate  calorem  ingentem 
quasi  coacervari  et  retineri,  hyeme  gradatim 
evolvendum ;  aestatemque  prius  redire,  quam 
pruinae  hibernae  solum  valde,  aut  ultra  certum 
gradum  frigefecerint.  Hinc  porro  docemur 


*  Kirwan,  p,  45.  Journal  de  Physique,  1791, 

quare  hyemis  frigora  quaesitissima  non  nisi  ex- 
acto  solstitio  brumali  prodeant.  .  r 

Satis  constat  solem  non  nisi  partem  dimidiam 
globi,  quem  incolimus,  illustrare  et  calefacere, 
altera  simul  refrigerata  et  caligante.  Etiamsi 
porro  aliis  annis  aliae  contingunt  tempestates, 
citra  normam  aut  legem  evidentem,  verisimile 
est  eandem  fere  caloris  vim  per  singulos  annos 
evolvi.  Cujus  rei  documento  sit  ver  algidum 
et  diutinum  ex  hyerne  blanda  et  tepida  $  nec- 
non  ardores  aestivi  longi  hyerne  atrocissima  ex¬ 
cepti.  Hinc  inducor,  qui  conjiciam,  certam 
calorici  copiam  orbi  terrarum  inhaerere ;  i  deni¬ 
que  ad  eas  partes  potissimum  impelli,  quas  ra¬ 
dii  solis  magis  recta  feriunt.  Quo  feratur,  aut 
abeat  calor  quotannis  genitus,  nescimus,  et  per¬ 
peram  inquirimus  :  id  quod  opinioni  jam  prola* 
tae  potius  favet  quam  obnititur. 

Quum  igitur  patet  temperiem  aeris  circum¬ 
flui  e  solo  recta  derivari,  illa  variet,  prout  hoc 
plus  minusvte  caloris  accipiendi  et  trajiciendi 
capax  sit,  neeesse  est.  Terrae  et  maria  mul¬ 
tum  invicem,  quod  ad  hoc,  discrepant :  facile  et 
celeriter  terrae  praesertim  aridae  calorem  acci- 

piiint ;  qui  tamen  eas  tardissime  permeat.  Hai- 
lesius  periculo  facto  reperit,  gradu  lxxxyiiivo 
instrumenti  Fahrenheitani  temperiem  aeris  et 
soli  indicante,  idem  digitos  duos  alte  inhuma¬ 
tum  fecisse  ut  argentum  ad  gradum  Lxxxvtum 
descenderet :  aliud  digitos  sexdecim  alte  inhu¬ 
matum  gradum  Lxxmum  :  aliud  digitos  viginti 
quatuor  alte,  gradum  Lxvmvum,  exhibuisse.  E- 
tiamsi  haec  duo  mensem  integrum  manserint, 
coeli  simul  ratione  perquam  varia,  soli  tempe¬ 
riem  vix  mutatam  insigniebant ;  nec  demum  ar¬ 
gentum  vivum  ultra  gradum  Lxintium  aut  LXimu,n 
descendebat.  Solum  pedes  lxxx  alte  continen¬ 
ter  eandem  servat  temperiem,  quae  media  inter 
summum  aestum  et  quaesitissimum  frigus,  is¬ 
tius  regionis  propria,  esse  solet. 

Aqua,  eo  quod  pellucet,  tardius  et  difficilius, 
acceptis  solis  radiis,  calet ;  calor  nempe  illatus 
passu  celerrimo  per  eam  diffunditur ;  quippe 
quae  fluens  caloris  est  praepotens  conducendi. 
Ne  multa,  siquidem  translucet,  vaporat,  et  caloris 
est  capacissima,  manifestum  est,  maria  tardius 
minusque  tepefieri  et  refrigerari,  quam  terras 
vicinas  :  quo  fit  ut  oceano  ubique  contingat 

temperies  per  totum  annum  quam  minime  va¬ 
ria. 

ammmmmtmmmmmrnmmmmmmmmmmi 


QUAEDAM  DE  AERIS  CIRCUMFLUI  TEMPERIE. 

* 

Quo  homo  et  caetera  animantium  vigeant  et 
valeant,  calore  admoto  opus  est ;  certus  tamen 
est  modus,  quem  ultra  citrave  nocet.  Eundem 
vivo  corpori  incitamento  esse  docent  anni  tem¬ 
pestates,  valetudinis  scilicet  mutatrices  perin¬ 
signes  ;  et  regiones  calidae  a  septentrionalium 
incolis  petitae.  Ejusdem  rei  documento  sint  a- 
nimalia  hyeme  sopita,  vel  quotannis  migrare  so-. 
lita.  Uti  igitur  calor  incitat,  ita  frigus  sedat. 
Hic,  aliorum  instar  stimulantium,  ministerio  ner- 

i 

vorum  corpus  humanum  afficit. 

Quo  fonte  calor  animalium  nascatur,  quasve 

‘ v  servet  leges,  adhuc  penitus  latet.  Illud  vero 

♦ 

convenit,  hasce,  quaecunque  sint,  legibus  calo¬ 
ris  per  brutam  tellurem  diffusi  rectricibus  longe 
alienas  esse.  Hominis  cum  belluis  commune 
est,  auspice  vitae  principio,  calorem  intestinum 

continenter  gignere  vel  secernere  posse ;  ubi¬ 
que  terrarum  pene  eundem,  sub  omni  coeli  ra¬ 
tione. 

Quanquam  Crawfordius,  et  multi  alii  viri 
acerrimi,  ortum  caloris  animantium  inquisive- 
rint,  et  plura  experimenta  huc  instituerint ;  fa¬ 
teri  cogimur,  perperam  eos  nixos  esse  ;  natu¬ 
ram  hucusque  sacro  involucro  hoc  velare ;  id- 
que  unicum  innotuisse  ;  vim  caloris  gignendi 
tam  arcte  cum  vitae  principio  sociari,  ut  illa 
integra  hoc  validum,  languens  imbecillum  de- 
nunciet  *. 


*  (Annotationes.)  Schriberus  perhibet  infantem  duobus  gradibus  ma¬ 
gis  quam  adultum  tepere  :  idem  medici  vetustissimi  notarunt.  Hinc  se¬ 
nes  hyeme  potissimum  absumuntur:  qua  tempestate  scilicet  triplo  plures 
eorum  emoriuntur,  quam  aliis  anni  temporibus.  Hunterus,  apud  librum 
de  calore  animalium,  refert  hominem  dormientem  sesquigradu  minus 
quam  vigilantem  tepere.  Inflammatio  cujusyis  partis  ardorem  insignem 
secum  affert;  maximeque,  si  ad  gangraenam  spectat.  Varii  stimuli  cor¬ 
pori  admoti  ejus  calorem  praeter  modum  intendere  possunt  :  temperies 
corporis  quoque  variare  potest,  mente  perturbata  et  commota.  Seguinus 
edocuit  minus  oxi/genii  gasis  pulmonem  subire,  perstante  horrore,  qui  ac¬ 
cessionem  febris  intermittentis  ineuntem  denunciat,  quam  post  finitam 
accessionem.  Tamen  instrumento  Fahrenheitano  nixi  persaepe  summam 
cutem  calere,  vel  inter  horrorem,  observamus.  (Vide  Burserium,  et  aude 
Praelec.  Clinicas  Professoris  Home.)  Idem  de  corporis  temperie  qui¬ 
busdam  pulmonis  morbis  implicitis  memorare  licet ;  nempe,  asthmate, 
phthisi  pulmonali,  pneumonia ,  aliisve  ejus  visceris  malis,  quae  obstant,  quo 
minus  aer  circumfluus  respiratione  rite  mutetur. 

Almus  rerum  Parens  animalia*  quae  terras  bo« 
reales  gelu  pigras  accolunt,  integumento  cras¬ 
sissimo  obduxit.  Quae  contra  soli  torrenti  sub¬ 
jiciuntur,  iis  cuticula  tenuissima  est,  ideoque  cu¬ 
tis  sensu  quaesitissimo  praedita.  Ob  eandem 
causam,  arteriae  cuti  inspersae  facilius  et  copio¬ 
sius  halitum  nocivum  spirant.  Dum  aestus  ita 
cutem  extenuat,  ej usque  halitum  movet,  facit 
ut  actio  vasorum  absorbentium  torpeat.  Cujus 
rei  documento  sint  morbi  omnes  tabis  pestife¬ 
ris  oriundi,  apud  terras  circulo  aequinoctiali 
propinquas,  rariores  et  leviores  ;  quinetiam,  vul¬ 
nera  et  ulcera  ibidem  saepe  diutina,  aegreque 
sanescentia,  languente  actione  adhaesionis  ge¬ 
nitrice.  Idem  porro  arguit  corpus  hydrargy - 
ro  aliisque  medicamentis  tardissime  et  difficilli¬ 
me  imbutum,  quoties  cutis  iisdem  oblinitur. 
Hinc  efficitur,  ut  ulcera,  corpore  debiliore  et 
laxato,  impune  et  utiliter  stimulis  valentissimis 

solicitentur,  qui  porro  cutem  unice,  non  totum 

* 

corpus,  afficere  notantur.  Hinc  etiam  patet, 
quare  cataplasmata,  quippe  quae  vasa  absorben¬ 
tia  resolvunt,  semper  fere  in  terris  aestuosis. 

praetermitti  oporteat,  quantumcunque  inflam¬ 
matio  exardeat. 

Contra,  regiones  boreales  habitum  corporis 
prorsus  diversum  moliuntur.  Cutis  crassior  fit ; 
frigus  cor  arteriasque  sedat ;  unde  halitus  par¬ 
cior  excernitur.  Hinc  sanguis  ad  corporis  pe¬ 
netralia  fertur,  ideoque  jecur  actione  magis  ve¬ 
geta  pollet,  et  rarius  vitiosum  est,  quam  Indias 
accolentibus  :  hinc  quoque  pulmo,  alvus  et  re¬ 
nes  liberius  excernunt.  Praeter  haec,  vires  ci¬ 
bi  concoctrices  alacriores  sunt :  homo  hunc  ri¬ 
te  appetit,  et  ingestum  concoquit ;  rariusque 
dyspepsia  vexatur.  Veruntamen  bonorum  et 
malorum  fines,  tenues  et  parum  distincti  fa¬ 
ciunt,  ut  utraque  generi  humano  terrarum  ti¬ 
bi  que  accidant.  Proinde,  qui  regiones  frigido 
et  vario  coelo  praeditas  accolunt,  prae  aliis  gu¬ 
lae  et  ebrietati  se  dedere  solent ;  et  vicissim, 
modo  sub^dio  coelo  pruinoso,  modo  conclavi¬ 
bus  arte  labefactis  objiciuntur  ;  et  exinde  mor¬ 
bis  tempestate  varia  et  procellosa  ortis  patent. 
Nec  minoris  physici  quam  medici  refert  coeli 
actionem  corporis  humani  mutatricem  indaga¬ 
re.  Multae  enim  dotes  animi  et  corporis,  quae 

gentes  invicem  discernunt,  hocce  fonte  enas¬ 
cuntur.  Hippocrates  *  praedicat  gentes  cir-  ■ 
culo  aequinoctiali  propiores,  “  et  clara  voce 
44  praeditos  esse,  et  ad  iram  et  intelligentiam 
“  praestantiores,  quam  septentrionales/5  &c. 
&c.  Qui  regiones  sole  ardentiori  accolunt,  ii 
segnes  et  ignavi  esse  consuerunt ;  quippe  quos 
dira  necessitas  non  ad  labores  impellit.  Iisdem 
otium  et  desidia  robur  animi  et  corporis  terunt : 
contra  animi  fortes  et  artus  robusti  exercitatis 
et  operosis  contingunt  t.  Non  nisi  populi  sep¬ 
tentrionales  frigori  et  laboribus  durati  animo  et 
corpore  admodum  vigent.  Nosse  tamen  juvat 
tempestatem  aestuosam  non  recta,  per  se  men¬ 
tes  et  corpora  humana  labefacere  ;  cujus  rei  do¬ 
cumenta  plura  in  aprico  sunt.  Non  dubitari 
potest,  quin  Assyria,  Aegyptus,  Carthago,  Grae- 
eia,  Italia,  et  Hispania,  duobus  annorum  milli¬ 
bus  abhinc,  eidem  coeli  et  tempestatum  habitui, 
cui  tempore  hodierno,  paterent.  Antiquitus 
autem  hae*  gentes  libertate  aliisque  causis  vi¬ 
rium  animi  et  corporis  incitatricibus  frueban- 


*  De  Aeribus*  Aijuis  et  Locis,  vin. 

tur  :  quibus  ideo  coeli  tepor  incitamento  et  aux¬ 
ilio  fuisse  videtur ;  feliciter  enim  artes  omnes, 
quae  genus  humanum  nobilitant,  olim  excole¬ 
bant.  Aestum  sentiendi  facultatem  acuere,  et 
nervos  fovere,  manifestum  est. 

Orationem  fervidam,  nitidam,  imaginibus  cla¬ 
ris  et  venustis  sublimem  apud  Asiaticos  usita¬ 
tam,  semper  homines  admirari  soliti  sunt.  Ii- 
dem  imaginandi  quam  judicandi  peritiores,  ra¬ 
ro  acriter  et  constanter  se  laboribus  et  negotiis 
committunt.  Huc  alia  operam  conferunt,  prae¬ 
ter  coeli  et  tempestatum  rationem ;  nempe,  vi¬ 
tae  genus,  victus,  et  quae  sunt  his  similia. 

Coelum  ardens,  haud  secus  atque  alia  incita¬ 
menta,  facit  ut  animantia  omnia  citius  incres¬ 
cant,  maturentur,  senescant,  et  emoriantur.  A- 
fri  et  Americani  meridionales  citius  pubescunt, 
vigent  et  senio  marcent,  quam  Europaei ;  per¬ 
pauci  eorum  longaevi  sunt ;  et  menstrua  matu¬ 
rius  foeminis  profluere  et  evanescere  coeperunt. 
Perraro  equidem  Indi  Orientales  annum  aetatis 
Lxmum  attingunt.  Norvegiani  contra  saepe  an¬ 
nos  xc,  c,  diutiusve  vixerunt. 

Scire  tamen  juvat  tempestatem  fervidam  se- 


16 


DE  COELI  RATIONE, 


nes  refocillare ;  quinetiam,  eandem,  si  aequalis 
sit,  luxu,  morbis  aliundeve  labefactatos  saepe 
redintegrare.  Mulieres,  ob  corporis  indolem, 
vitaeque  et  victus  genus,  quod  sequi  solent, 
morbis  regionum  torridarum  propriis  pene  sunt 
immunes  ;  gravidae  facilius  enituntur ;  atque 

i 

ea  genera  valetudinis  adversae,  quibus  coelo 
frigido  subjectae  graviter  vexantur,  leviora  ter¬ 
ras  aestuosas  accolentibus  accidunt.  Scire  li¬ 
cet,  neque  instrumentum  Fahrenheitanum,  nec 
regionum  positum,  (prout  circulo  aequinoctiali 
plus  minusve  distent,)  ipsissimum  gradum,  quo 
calor  corpora  humana  impellit,  insignire  posse. 


DE  CAUSIS  QUIBUSDAM,  COELI  TEMPERIEI  ET 

4 

TEMPESTATIS  MODERATRICIBUS. 

Tres  potissimum  causae  coeli  atque  tempes- 
* 

tatum  actionem  moderantur  :  nimirum,  densius 
et  gravius,  aut  tenuis  et  levius,  humidius  aut 
siccius  coelum  esse  potest ;  quibus  accedit  actio 
lucis  de  quorum  singulis  pauca  disputabo. 


VALETUDINIS  IMPERATRICE. 

Aeris  circumflui  gravitas  haud  parum  tem¬ 
pestatum  rationem  et  actionem  mutat.  In  re¬ 
gionibus  borealibus  coelo  densiori  et  graviori 
donatis,  id  instrumentum,  cujus  ope  aeris  gra¬ 
vitatem  *  metimur,  perquam  variare  solet,  ar¬ 
gento  vivo  invicem  modo  ascendente,  modo 
descendente  :  aestate  contra,  et  in  terris  circu¬ 
lo  aequinoctiali  vicinis,  coelo  tenuiori  parum 
mutatur.  Apud  Quito,  qui  locus  ix  pedum 
millibus  mari  elatior  est,  argentum  vivum  eo¬ 
dem  instrumento  inclusum  nunquam  amplius 
lineam  altitudine  variat :  at  vero  planities  ei 
oppido  proxima  efficit  ut  idem  iii,  iv  ve  lineas 
variet.  Hoc  instrumentum  aeris  gravitatem 
vacillare  testatur,  potissimum  in  regionibus,  quas 
circulus  arcticus  complectitur,  apud  littora  o- 
rientalia  Americae  Septentrionalis,  Asiaeque  fi¬ 
nes  hisce  conterminos.  Montes  porro  excelsi 
faciunt  ut  aeris  gravitas  in  locis  vicinis  perquam 
variet,  et  coeli  vicissitudines  ibidem  sint  abnor¬ 
mes. 

Quo  aer  circumfluus  sit  densior  et  gravior, 


*  Cui  nom^n  vernacule,  Barometer. 

eo  caloris  accipiendi  et  transferendi  fit  po ten¬ 
ti  or,  eoque  citius  et  facilius  temperiem  muta¬ 
tam  sentimus.  Pondus  istud  aeris  vires  motri- 
ces  et  animum  gravat  atque  obruit :  quo  fit,  ut 
minus  actioni  coeli  mutati  nocivae  obniti  quea¬ 
mus.  Aeri  denso  et  gravi  objecti  ad  agendum 
.  tardi  et  tristes  fieri  solemus. 

Quoniam  coelum  in  regionibus  torridis  levius 
et  tenuius  est,  aestus  ob  eam  causam  minus  in¬ 
colis  nocet,  et  facilius  sustinetur. 

Quod  ad  humorem,  siquidem  calorem  quam 
celerrime  capit  et  trajicit,  manifestum  est,  quo 
humidior  sit  aer,  eo  magis  et  citius  corpus  hu¬ 
manum  ejus  temperiem  mutatam  sentire  :  scili¬ 
cet,  coelum  humidum  et  fervidum  vehementius 
quam  siccum  et  fervidum,  incitare  ;  humidum  et 
frigidum  plus  quam  siccum  et  frigidum  sedare. 
Aer  sane  aqua  satur  et  nubilus  nunquam  non 
animos  contristat  et  labefacit.  Quantum  pro¬ 
fecto  humor  actionem  frigoris  sedatricem  pro¬ 
moveat,  alicui  perspicere  licebit,  inter  se  colla- 
/ 

tis  aere  uvido  et  algido  pruinis  antecedere  soli¬ 
to,  et  pruinis  jam  diutinis  exsiccato  :  ille  enim, 
etsi  minus  quam  hic  frigeat,  corpus  humanum 

multo  magis  frigefacit.  Proinde,  aer  madidus, 
qui  gelu  et  pruinis  supervenit,  eo  tepere  nobis 
videtur,  quod  humor  e  pruinoso  vapore  densato 
fit.  Huc  accedit  teporem  eo  plus  recreare,  eo- 
que  melius  percipi,  quod  frigus  paulo  antea 
praecesserit. 

In  aprico  est  humorem,  inter  vaporandum, 
quam  condensari  jam  incipientem,  frigus  multo 
intentius  progignere;  nec  ratio  obscura ;  vapor 
nempe  caloris  capacior  est  quam  humor. 

Quanquam  vapor  aquae  aere  tenuior  est, 
ideoque  in  sublime  ferri  solet ;  sunt  tamen  so¬ 
la  quaedam  et  loca,  ubi  vapor,  simul  atque  ab 
humo  exhalatur,  protinus  densari  coepit,  in  ne¬ 
bulam  opacam  humo  ipsi  quam  proximam  ver¬ 
sus.  Hanc  constat  neque  tempestati  ardentio- 
ri,  neque  frigidissimae  contingere  posse  ;  at 
temperiem  mediam  desiderare.  Aer  nubilus 
istiusmodi  animi  vires  hebetat :  et  corpus  ei 
subjectum  frigoris  magis  sentiens  fit. 

In  terris  borealibus,  Eurus  et  Caecias  plerum¬ 
que  vaporem  istum  nubilum  secum  afferunt ;  et 
inde  corpus  admodum  frigefaciunt,  et  animum 
infirmant.  Contra,  in  plagis  calidioribus  perfla- 

tus  gelidus  et  humidus  multum  recreat:  ibi- 
demque  aurae  maritimae  gratissimae  et  saluber¬ 
rimae  sunt. 

Nec  parum  venti  tempestatem  moderantur. 
Ventus  est  motus  aeris  intestinus,  quo  variae 
res,  e  quibus  constat,  sive  innatae,  sive  adventi- 
'  tiae,  inter  se  miscentur.  Notissimum  est  liquo¬ 
rem  gravem  leviori  mistum  facere  ut  motus  in¬ 
testinus  et  inaequalis  particulas  utriusque  exa¬ 
gitet,  priusquam  penitus  coeant :  pari  ratione, 
coelum  hic  densum  et  humidum,  illic  rarum  et 
siccum,  aliisque  locis  aliud,  ventos  gignit.  Quo 
plus  ventis  agitetur  coelum,  eo  fit  levius.  Ven¬ 
ti  aera  purum  et  salutarem  conservant,  saepe 
etiam  refrigerant  et  extenuant,  ob  auras  densio¬ 
res  et  frigidas  rarioribus  et  tepidis  mistas. 
Quinetiam,  venti  coeli  torridi  actionem  sedant ; 
et  quodammodo  vim  frigoris  sedatricem  exas¬ 
perant.  Hinc  patet,  quare  venti  et  procellae 
tempestatem  variam  Europae  Septentrionalis  co¬ 
mitentur  :  quaeque  morbos  ibi  grassari  solitos 
potissimum  infert. 

Quod  ad  lucem,  haec  a  calore  dissociari  vix 
potest:  sol  enim  utrique  fons  est  communis. 

Lux  sane  et  calor  incitamenta  sunt,  quibus  de¬ 
negatis,  non  licet  animantibus  et  plantis  vivere, 
vigere  et  valere.  Loca  umbrosa  fere  semper 
uvent,  quantacunque  arte  tepefiant,  aurisque  pu¬ 
ris  imbuantur.  Luce  orbata  terra  nata  omnia 
languent,  et  ex  viridibus  pallescunt.  Res 
quaedam  inanimae,  nempe,  exuviae  plantarum 
et  animalium,  citius  resolvuntur,  tenebris  objec¬ 
tae  :  aer  porro  vitiatur,  plantis  noctu  auram  no¬ 
civam  exhalantibus.  Lux  renata  haec  mala 
protinus  fugat :  facit  ut  plantae  viridescant,  se¬ 
cernenda  et  excernenda  rite  secernant  et  ex¬ 
cernant  ;  et  foliis  oxy genium  spirantibus,  aci - 
dumqae  carbonicum  absorbentibus,  aeri  salubri¬ 
tatem  conciliat. 

Quo  hoc  clarius  liqueat,  haud  alienum  erit 
nautas  terrarum  cerere  et  herba  florentium  in¬ 
colis,  quod  ad  valetudinem,  conferre.  Jubar  o- 
ceano  commissus  undam  pellucidam  permeat, 
nec  aera  mutat,  aut  reficit.  Viri  fortissimi  et 
robustissimi  fere  nautae  fiunt :  id  enim  vitae 
genus  vires  insignes  animi  et  corporis  deside¬ 
rat  :  hi  vero  rarissime  omnium  vel  ad  principia 
senectutis  perveniunt.  Quam  celerrime  flores 

et  vigor  juventutis  nautis  evanescunt ;  senium¬ 
que  maturum  obrepit?  Neque  desunt  aliae  cau¬ 
sae  valetudinis  iisdem  adversae  ;  quas  vero  ra¬ 
tio  hodierna  eos  curandi  feliciter  debellat. 

Lux  aliquando  praeter  modum  incitat,  et  in¬ 
de  graviter  laedit.  In  plagis  torridis  interdum 

derepente,  fulminis  instar,  cerebri  inflammatio- 

* 

nem,  vel  mortem  ipsam  infert.  Lux  semper 
phrenitidem ,  ophthalmiam ,  typhum  exasperat,  som¬ 
nosque  arcet ;  quo  fit,  ut  pleraque  animantia, 
quo  rite  dormiant,  se  tenebris  committant.  Coe¬ 
lo  ardenti  objecti  quam  maxime  debilitantur, 
si  in  lucido  conclavi  dormiant. 

Praeter  haec,  quanquam  calor  incitat,  haud  de¬ 
negari  potest  frigus  ipsum  modo  stimulare.  Hic 
ad  aquam  frigidam  corpori  affusam  praesertim 
respicio,  quam  Curreius  incitamento  esse  con¬ 
tendit;  siquidem,  humoribus  prius  intus  con¬ 
versis,  efficit  ut  cor  et  arteriae  renitantur.  Ita 
hoc  remedium,  dummodo  vires  ad  renixum  gig- 

#  t 

nendum  sufficiant,  cutis  halitum  movet,  ardo- 
* 

rem  minuit,'  et  viscera  exonerat ;  haud  aliter 
atque,  sanguine  detracto,  pulmo  inflammatus, 

aut  alvo  expurgata  intestinum  oppletum,  expe¬ 
diuntur. 

Ex  jam  dictis  constat,  temperiem  corporis  in¬ 
strumento  Fahrenheitano  insignitam  nequaquam 
per  se  coeli  frigidi  aut  aestuosi  actionis  certum 
esse  indicem ;  multoque  altius  et  subtilius  in¬ 
quirendum  esse. 


DE  COELI  ACTIONE,  MORBORUM  IMPE¬ 
RATRICE. 

Cuique  plagae  et  tempestatum  generi  sua 
quaedam  mala  eveniunt.  Haec  vero  inter¬ 
dum  advenas  potius  quam  ibidem  natos  ado¬ 
riuntur  :  hi  enim  saepe  consuetudine  durati 
morbis  illos  brevi  occisuris  immunes  vivunt. 
Sequitur,  ut  paucis  exponam,  quae  valetudinis 
adversae  genera  potissimum  soli  torrido  objeo- 
tos  aggrediantur :  et  quousque  eadem  malis  re¬ 
gionum  septentrionalium  propriis  discrepent. 
Illas  vero  gentes  soli  torrido  patere  perhibeo, 
quas  complectuntur  gradus  xlmus  borealis  et 

gradus  xxxMUS  australis ;  omnes  scilicet  inter 
hos  positas  :  istasque  frigidas,  quae  inter  po¬ 
lum  et  gradum  xxxMUM  australes,  atque  inter  po¬ 
lum  et  gradum  xlmum  boreales  jaceant. 

Quanquam  calor  recta  incitat,  non  illico  coe¬ 
lum  ardens  semper  inflammationes  aliosve  acu¬ 
tos  morbos  movet.  Tanto  enim  imperio  consue¬ 
tudo  dominatur,  ut  assuefactus  impune  aestum 
ferat. 

Febres  nusquam  non  grassari  solent  \  at  vero 
citiori  pede  progrediuntur,  plusque  periculi  fe¬ 
runt,  in  plagis  aestuosis  quam  frigidis.  Quantum 
usu  et  libris  medicorum  perlectis  didici,  omnes 
febres  ex  inflammatione  certeve  incitatione  in¬ 
cipiunt.  In  regionibus  polo  propioribus,  hali¬ 
tus  cutis  suppressus  saepius  fit  causae  excitanti 
febrium  ;  et  praesertim  derepente,  coeli  ratione 
subito  mutata.  Contra,  febres  terrarum  arden- 
tiorum  propriae  saepius  e  jecinoris  actione  ab¬ 
normi,  aut  ipsa  ejusdem  inflammatione,  ordiun¬ 
tur  :  nimirum,  aestus  hujus  visceris  actionem 
/ 

vitiosam  febris  genitricem  infert.  Typlius  mul¬ 
to  ocyus  ad  fatum  ruit,  quam  in  regionibus  fri¬ 
gidis.  Quod  si  febrientes  revalescant,  vires  ta- 

men  ventriculi  et  totius  corporis  magis  et  diu¬ 
tius  dilabuntur  ;  et  valetudo  tardissime  redinte¬ 
gratur. 

Convenit  inter  medicos,  neque  frigus  nec  aes¬ 
tum  quaesitissimum  contagio  et  miasmati  evol¬ 
vendis  et  trajiciendis  accommodari.  Febres  pe¬ 
ne  nunquam,  coelo  torrenti  et  arido,  vulgares 
grassantur.  Miasma  vix,  nisi  aere  humido,  fit 
pestiferum  aut  nocivum  :  idemque  de  contagio 
recte  praedicatur.  Typhus  strage  diriori  po¬ 
pulum  absumit  coelo  nubilo  et  madido,  quam 
sicco  et  sereno.  Imbres  vero  gravissimi  haud 
raro  ejus  cursui  obstiterunt ;  forsitan  quod  aeris 
indolem  febri  alendae  idoneam  tollunt. 

Qui  terras  coelo  tepido,  sereno  et  sicco  beatas 
accolunt,  simulque  in  locis  habitant  perflatu 
donatis,  morborum  pestilentium  quodammodo 
sunt  immunes  :  quippe  quibus  vasa  cutis  et  pul¬ 
monis  exhalantia  plus  halitus  exspirant,  absor- 
bentiaque  languidius  moliuntur,  quam  regio¬ 
num  septentrionalium  incolis.  Hi  contra  urbi¬ 
bus  patentissimis  (quibusque  sunt  angiporta 
plurima  et  foedissima)  inclusi,  et  in  conclavi¬ 
bus  exiguis  perflatusque  expertibus  habitare  so- 

litdQi  auris  pestilentibus  meris  patescunt ;  quas» 
actione  exhalatrice  debiliori,  absorptrice  vali¬ 
diori,  quam  facillime  accipiunt ;  inde  febribus 
exitiosissimis  implicandis 

Febres  remittentes  et  intermittentes  prae  aliis 
plagas  torridas  affectant :  jecinoris  enim  actio 
secretrix  abnormis,  nec  raro  ipsa  inflammatio 
has  febres  comitantur  ;  satisque  constat,  quan¬ 
tum  aestus  operae  conferat  ad  id  viscus  pertur¬ 
bandum.  Quinetiam,  hae  febres,  praesertim  in 
locis  palustribus,  maxime  autumno,  tempestate 
nempe  pluviali,  saeviunt.  Halitus  nocivus  pa¬ 
ludibus  ortus,  cui  nomen  miasma,  sub  omni  coe¬ 
li  et  tempestatum  genere,  aera  pestiferum  red¬ 
dit  ;  praecipue  in  plagis  ar  delitioribus.  Terra 
enim  nata  omnia,  haud  secus  atque  animantia» 
ibi  citius  florent,  pubescunt,  deflorescunt,  et  e- 

4 

moriuntur ;  ideoque  autumno  solum  foliorum 
deciduorum  et  aliarum  rerum  putrium,  fontium 
miasmatis ,  uberius  fit :  hoc  eo  facilius  nascitur, 
et  in  sublfme  fertur,  quod  coelum  eadem  tem¬ 
pestate  exardet  et  humet.  Agri  miasmati  alen¬ 
do  et  disseminando  aptissimi  sunt  palustres,  hu¬ 
miles,  sylvis  crebri,  rivulis  quasi  intertexti,  si- 

mulque  torrido  coelo  praediti ;  quales  sunt  ri¬ 
pae  fluvii  Africani  Senegaliae,  Benguela,  insu¬ 
la  Sancti  Jacobi,  Surinam,  ostia  fluminis  Indici, 
Gangis  ;  quaedam  Javae  insulae  partes. 

Lindius  notavit  tempestatem  pluvialem  jam 
ineuntem  apud  littora  Africana  omnium  luc¬ 
tuosissimam  esse,  et  valetudini  perniciosissi¬ 
mam  ;  cujus  rei  rationem  se  parum  intelligere 
fatetur.  Imbribus  jam  incipientibus,  aer  fervi¬ 
dissimus  est,  perflatus  expers,  et  maxime  insa¬ 
luber  ;  quoties  porro  ex  vapore  densato  pluviae 
fiunt,  tepor  inde  gignitur  ;  qui  exuvias  planta¬ 
rum  et  animalium  ubique  terris  inspersas  cito 
putrescere  facit.  Stagna  porro  imbribus  per¬ 
stantibus  increscunt ;  coelum  minus  ardere  coe¬ 
pit  ;  ideoque  nubili  vapores  continenter  nascun¬ 
tur  ;  minus  pestiferi  sane,  at  morbis  permultis 
arcessendis  habilissimi. 

Ubicunque  sola  palustria  oceano  propinqua 
ejus  aquis  imbuuntur,  sicut  palus  maritima  fiat, 
miasma  longe  perniciosius  spirant.  Insula  Sar¬ 
dinia  istiusmodi  paludibus  foedatur.  Agris  a- 
moenis,  solo  foecundissimo,  coeloque  et  tempes¬ 
tatibus  gratissimis,  donata  ;  tamen  saluti  gene- 

ris  humani  ob  istas  palludes  infesta :  quo  nem¬ 
pe  Romani,  annorum  abhinc  pene  duobus  milii» 
,  bus,  sontes  ob  eam  causam  trajicere  solebant. 
Incolae  hodierni  perpauci  sunt,  at  robusti ;  non 
enim  nisi  validi  inter  Sardinianos  tantam  nox¬ 
am  impune  sustinent :  montes  praesertim  acco¬ 
lunt  ;  et  venando  dediti,  carne  ferina  lacteque 
magna  ex  parte  vescuntur 

Mense  Januario  annoque  mdccciii  navis  Bri¬ 
tannicae  Regiae  <£  Bittern”  an  choris  in  freto 
Oristagni  jactis,  nautae  vii,  praefecto  inferiori 
subjecti,  littora  patebant,  ad  procuratorem  ejus 
loci  missi.  Totam  noctem  ibi  commorati  om¬ 
nes,  excepto  praefecto,  febricitabant.  Febris 
ardentissima  saeviebat,  viribus  artuum  concita¬ 
tis,  capitis  acerbo  dolore,  gravitate  circa  prae¬ 
cordia  urgentibus,  ventriculoque  turbato.  Duo 

4 

ex  iis  non  omnino  revaluere.  Lindius  memo¬ 
rat,  navem  regiam  Prince  ibidem,  mense  Augus¬ 
to,  anno  mdcclviii,  anchoris  stetisse;  nautasque 
xxvii  ad  terram  missos  omnes  in  febrem  inci¬ 
disse  ;  ex  his  xn,  qui  ibi  pernoctaverant,  deli- 

•  Quod  ad  numerum  incolarum,  circiter  lxi  homines  quodque  nuiliare 
guadratum  occupare  feruntur. 


VALETUDINIS  IMPERATRICE. 


29 


rio  plexos,  ad  navem  reductos  esse  :  denique,  eo¬ 
rundem  septem  obiisse,  febrem  malignam  pas¬ 
sos,  istamque  summa  gravitate  circa  praecordia, 
et  ventriculum,  nausea  et  vomitu  bilioso,  et  de¬ 
lirio  insignitam.  Haec  febris  persaepe  ex  con¬ 
tinente  vel  remittente  fiebat  tertiana  vel  perti¬ 
nax  quartana. 

Quanto  minori  intervallo  regio  aliqua  polo 
septentrionali  distet,  tanto  rariores  et  mitiores, 
vel  in  agris  palustribus,  febres  intermittentes 
biliosae  esse  comperiuntur.  Provincia  ista  hu¬ 
milis,  uliginosa,  Zealandia,  pomariis  et  aggeri¬ 
bus  referta,  quae  humorem  arte  detinent,  salu¬ 
ti  humanae  est  gravissima ;  et  autumno  ineunte 
febrem  quotannis  luctuosissimam  habet.  Dig¬ 
num  est  vero  notatu  advenas,  qui  coelum  sic¬ 
cius  et  salubrius  reliquerint,  prae  ibi  natis  ea 
febre  corripi,  et  correptos  absumi.  Incolae  e- 
nim  assuefacti,  usu  docti  valetudinem  secun¬ 
dam  vestitu,  vitae  genere,  et  aedificiis  idoneis 
tuentur  :  quod  satis  comprobare  videntur  V ala¬ 
cria,  caeteraeque  ex  insulis  Batavicis  crebro  po¬ 
pulo  divites.  Ubi  anno  mdcccix"10,  classis 
Britannica  Valacriam  petebat,  nautae  haud  se- 

cus  atque  ipsi  incolae,  febris  integri  erant ;  quae 
milites  demum  dira  strage  enecabat  Vindius, 
qui  cum  patre  suo  Metelli- Castri  annos  xxvm 
medicinam  fecit,  hanc  febrem  endemicam  lucu¬ 
lenter  descripsit.  Contendit  eam  quodammo¬ 
do  febrem  intermittentem  vel  remittentem  pla- 
garum  torridarum  propriam  simulare.  Cuidam 
medico  experto  Flessingae  collocutus,  de  opti¬ 
ma  ejusdem  curandae  ratione,  didici,  vel  inter 
principia  perraro  venas  incolis  recte  vacuefieri : 
idem  vero  fatebatur  fieri  posse,  ut  sanguis  mis¬ 
sus  Britannis  plenioribus  succurrat. 

Mihi  contigit  plura  cadavera  militum  Britan¬ 
nicorum  ista  febre  absumptorum  introspicere. 
Lien  erat  aequo  grandior,  durior,  firmior,  pur¬ 
pureus  vel  subater.  Cleghornius,  inter  scri¬ 
bendum  de  febre  Minorcana,  idem  meminit. 

♦ 

Qui  tamen  de  mature  febre  abreptis  potissimum 
agere  videtur.  Contra  milites  Valacriani  diu 

febrem  passi  tandem  lenta  tabe  et  multiplici 

* 

malo  contriti  perierunt.  Quorumcunque  cor¬ 
pora  scalpello  patefeci,  omnia  abdominis  viscera 
vitiosa,  pectoris  nequaquam  integra  reperi. 

Apud  Quebec  et  Europam  septentrionalem 

febris  remittens  aut  intermittens  biliosa  pene 
ignota  est. 

Ardores  circuli  aequinoctialis  Europaeis  in¬ 
suetis  vehementer  nocent :  maxime  iis,  qui  nu¬ 
per  solum  patrium  reliquerint ;  necdum  genus 
vitae  novum  coelo  novo  aptatum  sequi  coepe¬ 
rint.  Proinde  aborigines  mitiorem  febrem  re¬ 
mittentem  biliosam  subeunt.  Europaei  contra, 
qui  huc  nuper  advenerint,  febre  incitissima,  sci¬ 
licet  flava,  aegrotant. 

Solertissimus  Dicksonus,  olim  ad  classem  Bri¬ 
tannicam  in  India  Occidentali  medicus,  optime 
notavit :  “  Quaecunque  aliae  causae  adventi - 
“  tiae,  sive  moderatrices  operam  ad  hanc  fe- 
“  brem  gignendam,  aut  mutandam  collocent, 
“  temperiem  insigniter  auctam,  causam  necessa- 
“  riarn  esse  et  nunquam  deficere.”  Hanc  febrem 
praesertim  insigniunt  jecin oris  actio  concitata  et 
turbata  ;  cor,  arteriae,  et  genus  nervosum  ini¬ 
tio  incitata  ;  persaepe  indicia  cerebri  aut  ventri¬ 
culi  inflammati ;  deinde  sanguis,  uti  videtur, 
dissolutus  et  sua  sponte  intus  effusus  ;  vomitu 
atro,  cute  flava  et  notis,  quales  typhum  gravi¬ 
orem  denunciant,  fati  praenunciis.  M‘Arthur, 

medicus  spectatissimus  notas  cadaveribus  in¬ 
trospectis  detectas  quam  clarissime  descripsit. 
Nemini  accidit  frequentius  acriusve  istam  fe¬ 
brem  perscrutari,  quam  huic  medico  ;  qui  ne¬ 
gat  se  unquam  eandem  in  remittentem  con¬ 
verti  vidisse ;  at  compluries  ex  remittente  fe- 
'brem  flavam  factam  esse  affirmat. 

Inflammationes  nullubi  terrarum  desunt :  re¬ 
giones  boreales  tempestate  frigida,  humida,  pro¬ 
cellosa  et  varia  praeditae,  suos  praecipue  visce¬ 
rum  inflammatione  acuta  et  idiopathica  male  ha¬ 
bent.  Eodem  haud  parum  conferunt  corpora 
iisdem  vegeta  et  plena.  Loca  frigida  et  uligi¬ 
nosa  coelo  instabili  objecta  inflammationes  acu¬ 
tas  acerbissimas  habent  ;  veluti,  rheumatismum , 
podagram ,  erysipelas ,  pleuritidem ,  peripneumo- 
niam .  Prae  aliis  corporis  partibus,  pulmo,  fau¬ 
ces,  os,  glandulae  parotides,  integumenta  com¬ 
munia  et  musculi  iis  subjecti,  periosteum  et  ossa, 
in  terris  istiusmodi,'  inflammari  consuerunt. 

Inflammatio,  in  regionibus  torridis  minus 
saevit,  viribus  minus  integris  stipatur  ;  citius 
finitur  ;  propensior  est  ad  suppurationem.  Vi¬ 
ta  partis  affectae  celerius  diruitur,  eoque  gan- 

graena  plus  metuenda  est ;  et  proprius  accedit 
ad  gangraenam  siccam,  quam  in  terris  boreali- 
bus.  Phrenitis ,  Ophthalmia ,  hepatitis,  gastritis  et 
enteritis  magis  plagas  calidiores,  quam  frigidas, 
affectant.  Saunderius  et  Johnstonius,  qui  de 
hepatitide  Indica  scripserunt,  hanc  inflammatio¬ 
nem  Britannica  multo  leniorem  esse  conten¬ 
dunt  ;  multoque  frequentius  in  suppurationem 
abire.  Aer  humidus  et  nubilus  diu  inflamma¬ 
tionum  causa  habitus  fuit.  Coelum  algidum  et 
humidum  sudorem  sine  dubio  supprimit ;  et  ex¬ 
inde  rheumatismus  provocatur.  Cynanche  tra¬ 
chealis  maxime  grassatur  in  regionibus  frigidis, 
locisque  madidis.  Rheumatismus ,  inflammatio 
summae  cutis  et  pulmonis  plurimum  nautas  jam 
navibus  inclusos  aggrediuntur  :  qui  eo  ma¬ 
gis  iisdem  malis  opportuni  sunt,  quod  naves 
crebro  aqua  marina  lavantur  ;  nec  raro  perfla¬ 
tus  idonei  expertes  aere  malo  inquinantur.  Opus 
est  equidem  frequenter  abluere,  ad  munditiem 
servandam  ;  satius  est  tamen  ad  id  aqua  sin¬ 
cera  uti,  quoties  liceat.  Aqua  enim  marina, 
muriate  magnesiae  aliisque  salibus  humoris  avi¬ 
dis  imbuta,  facit  ut  navis  ea  lota  tarde  exsicce- 

tur  :  quo  fit  ut  aura  humida  et  pestifera  gig¬ 
natur.  Quaecunque  naves  non  sumina  cura 
mundae,  siccae,  et  aere  puro  perflatae,  conser¬ 
vantur,  iisdem  febres,  ulcera  foeda,  aut  pneu¬ 
monia  paulo  postea  nautarum  plures  adorieban¬ 
tur,  morteque  multabant. 

Morbi  cutis  ratione  coeli  et  tempestatum 
quam  plurimum  mutantur  ;  sive  cutem  sum¬ 
mam  solummodo  afficiant,  sive  cutis  malum 
morbo  quovis  interiori  innitatur.  Quod  supra 
de  inflammatione  retuli,  de  bis  quoque  morbis 
jure  praedicatur  ;  quos  nimirum  identidem  fri¬ 
gus  et  aestus  mutant.  Notatu  sane  dignum  est, 
cutem  incolis  regionum  calidarum  laxatam  mul¬ 
to  minus  inflammationi  opportunam  esse.  Ve¬ 
risimile  est  sudorem  auctum  in  regionibus  fervi¬ 
dis  et  perflatu  libero  praeditis  naturas  acres 
apud  summam  cutem  secretas  diluere,  et  ex¬ 
cernere  ;  quae  in  terris  frigidioribus,  cutis  hali- 
aj  tu  suppresso,  manerent ;  nec  solum  vitia  cutis 
ipsius  inferrent,  verum  etiam  absorptae,  (siqui¬ 
dem  absorbendi  facultas  frigore  acuitur,)  totius 
corporis  valetudinem  perturbarent. 

Aliis  locis  alii  cutis  morbi  eveniunt.  iEgyp- 

ti  et  Ceyloniani  framboesiae  patent  :  Afri  ele¬ 
phantiasi  tuberculatae  :  gentes  omnes  torrido 
coelo  obnoxiae  leprae ,  psoriasi  et  porrigini  per¬ 
tinacissimis  :  Barbadenses  generi  singulari  ele¬ 
phantiasis  opportuni  sunt.  Bontius  apud  librum 
de  morbis  Indicis  conscriptum  quoddam  cutis 
malum  admodum  pestilens  Javanis  infestum, 
cui  nomen  “  Courap,”  descripsit ;  quodque  im¬ 
petiginem  fguratam,  sive  scabiem  cachecticam  re¬ 
ferre  videtur. 

Herpes  mitior  et  rarior  evenit  populis  sep¬ 
tentrionalibus,  quam  circulo  aequinoctiali  pro¬ 
pioribus  :  his  equidem  vesiculae  modo  in  ulce¬ 
ra  desinunt. 

Ea  cutis  vitia,  quae  ad  syphilidem  vel  corpus 
hydrargyro  infectum  referuntur,  rarius  et  le¬ 
vius  in  torridis  quam  frigidis  regionibus  vexant. 

Scabies  et  prurigo  senilis  coelum  frigidius  af¬ 
fectant.  Tempestatibus  porro  frigidis  et  variis 
contingunt  potissimum  omnes  exteriores  scro- 
phulae  notae  :  pernio  eandem  habet  rationem. 

Jecinoris  actio  abnormis  et  fel  non  rite  secre¬ 
tum,  in  plagis  ardentioribus,  quam  plurima  ma¬ 
la  valde  multiplicia  moliuntur  :  qualia  sunt  dys - 

pepsia,  cholera ,  diarrhoea .  Neque  mirum  est 
dysenteriam  iisdem  pejorem  et  crebriorem  esse  : 
siquidem  aestus  fibris  laxandis  corpora  ad  sup¬ 
purationem,  exulcerationem  et  profluvia  san¬ 
guinis  interiora  subeunda  procliviora  reddit, 
Alii  denique  sunt  morbi,  graviores,  pertina¬ 
ciores  et  sublatu  difficiliores  in  plagis  circulo 
aequinoctiali  vicinis;  nempe,  varix  ^  haemorrhois , 
prolapsus  ani  et  hernia.  Contra,  earundem  inco¬ 
lae  perraro  et  leviter  asthmate  et  calculo  urinae 
laborant.  Quod  si  terrae  aestuosae  plura  mor¬ 
borum  genera  arcent,  quae  boreales  admodum 
affectant ;  haeque  nonnullis  illas  populari  soli¬ 
tis  vacent :  memoria  tamen  haud  indignum  est, 
si  quis  illic  habitet,  eum  fere,  mutata  sede,  pro¬ 
cliviorem  fieri  ad  morbos  hic  grassari  solitos. 
Quousque  tamen  migratio  operam  ad  valetudi¬ 
nem  mutandam  conferat,  consilium  initum  non 
inquirere  postulat.  Ea  sane,  quae  proposui, 
ad  migrationem  veluti  campum  explorandum 

potilis  aditum  patefaciunt,  quam  jam  explora- 

* 

tum  exhibent. 

